जी हँ.
बेर बेर के तकनीकि समस्या से जवना पर हमार वश कबो ना रहल मन उबिया गइल. पिछला दू महीना से परेशान रहीं. वेबहास्ट शायद अपना नया होखला का चलते बेर बेर गड़बड़ी कर देत रहलन. पिछला चार साल में पता ना कतना बेर अँजोरिया एह सर्वर से ओह सर्वर ले घूमत रहल आ आखिर में जब हद हो गइल त मजबूरन फेर एगो नया रूप धरे के पड़ल.
अब से भोजपुरी के सगरी नयका सामग्री भोजपुरी का डॉट कॉम भोजपुरिका पर डालल जाई. नाम याद राखे में, संगी साथियन के बतावे में, आसान होखी. ना त स्पेलिंग के कन्फ्यूजन होखी ना उच्चारण दोस से गलत समुझे के अनेसा. हम खुद एकर गवाह बानी कि हमार खुद के परिचित बतइहें कि हम राउर साइट देखनी ह आ जब नाम पूछब त दोसरा कवनो साइट के नाम बता दीहें. शायद ई गलती अब ना होखल करी.
बाकिर कोशिश रही कि अँजोरिया के खतम ना होखे दीहल जाव. पुरनका सामग्री एहिजा मौजूद रही. वर्डप्रेस पर अइला का बाद से सगरी सामग्री भोजपुरिका डॉटकॉम पर डाल दीहल गइल बा.
एह बीच रउरा सभ के जवन परेशानी भइल तवना ला खेद जतावत आशा करत बानी कि रउरा सभे के नेह छोह अँजोरिया आ एकरा नयका रूप भोजपुरिका पर हमेशा बनल रही.
एही उमेद का साथे,
राउर,
आपन ओम
awa_Deva bho_Deva bho_Deva bho_Deva bho_Deva bho_Deva awa_Deva bho_Deva